О П Р Е Д Е Л Е Н И Е

№ 584/28.09.2018 г.

гр. Варна

Варненският апелативен съд, гражданско отделение - втори състав, в закрито заседание в състав:

ПРЕДСЕДАТЕЛ: ДИАНА ДЖАМБАЗОВА

ЧЛЕНОВЕ: МАРИНЕЛА ДОНЧЕВА

ПЕНКА ХРИСТОВА

като разгледа докладваното от съдия Д.Джамбазова ч.гр.д. №485 по описа за 2018 година, за да се произнесе, взе предвид следното:

Производството е образувано по частна жалба, подадена от процесуалния представител на КПКОНПИ против определение №1595/21.06.2018г., с което е прекратено производството по гр. дело №2323/2017г. на Окръжен съд – Варна, поради недопустимост на иска по чл.74, ал.1 от ЗОПДНПИ против Й.Р.К., с цена 216214 лева. Оплакванията са за неправилност поради нарушение на закона, с молба за отмяна.

Писмен отговор от насрещната страна не е подаден.

Частната жалба е подадена в срок и от надлежна страна и е процесуално допустима. Разгледана по същество, тя е неоснователна.

Не се спори по делото, установява се от приложените писмени доказателства, че производството е образувано по молба, рег. №30770/03.11.2017г. на КОНПИ против Й.Р.К., с правно основание чл.74, ал.1 от ЗОПДНПИ за сумата от 216214 лева.

Разпоредбата на пар.5 от ПЗР на ЗПКОНПИ предвижда довършване на неприключилите до влизането в сила на закона проверки и производства при условията и по реда на отменения ЗОПДНПИ.

В случая Комисията е сезирана от Окръжна прокуратура – Търговище с писмо вх. № УВ – 1108/24.07.2014г. Не са представени доказателства за датата на образуване на проверката, но - съобразявайки законовите разпоредби, правилно съдът е приел, че следва извод за образуване на проверката от датата на постъпване на уведомлението - 24.07.2014г.

С решение 218/07.06.2017г. на КОНПИ е образувано производство за отнемане в полза на Държавата; на 18.08.2017г. Комисията е сезирана с Доклад от Директора на ТД на КОНПИ, а с решение №499/01.11.2017г. Комисията е постановила да се внесе искова молба за отнемане на имущество, като приложими са разпоредбите на ЗОПДНПИ /в сила от 19.11.2012г. отм. 19.01.2018г./, съобразно пар.5 от ПЗР от ЗПКОНПИ в сила от 14.05.2018г.

При липсата на доказателства за продължаване на срока на проверката е продължена по реда на чл.27, ал.2 от ЗОПДНПИ, срокът, започнал да тече от 24.07.2014 г. е изтекъл на 24.07.2015г . Предвид факта, че в едномесечен срок - до 24.08.2015г. резултатите от проверката е следвало да бъдат обобщени от Директора на ТД – Варна с мотивиран доклад за прекратяване на проверката или за образуване на производство, а такъв е изготвен една година по-късно - на 08.08.2017г., а решението за образуване на производство е от 01.11.2017г., правилен е извода на съда, че преклузивният срок по чл.27 от ЗОПДНПИ /отм./ не е спазен.

Обжалваното определение следва да бъде потвърдено, поради което Варненският апелативен съд

О П Р Е Д Е Л И :

ПОТВЪРЖДАВА определение №1595/21.06.2018г., с което е прекратено производството по гр. дело №2323/2017г. на Окръжен съд – Варна.

Определението може да бъде обжалвано пред ВКС на РБ в едноседмичен срок от съобщаването му на страните.

ПРЕДСЕДАТЕЛ: ЧЛЕНОВЕ: 1.

2.

/с особено мнение/